# คาร์ดิแกน (เพลง)
"คาร์ดิแกน"  เป็นเพลงที่บันทึกโดยนักร้องนักแต่งเพลงชาวอเมริกัน เทย์เลอร์ สวิฟต์ เปิดตัวเป็นซิงเกิลนำของสตูดิโออัลบัมชุดที่แปดของเธอ โฟล์กลอร์ (2020) เมื่อวันที่ 27 กรกฎาคม ค.ศ. 2020 ผ่านทางรีพับลิกเรเคิดส์ เขียนเพลงและโปรดิวเซอร์โดยเทย์เลอร์ สวิฟต์ และแอรอน เดสเนอร์ "คาร์ดิแกน" เป็นแนวเพลงโฟล์ก ซอฟต์ร็อก อินดีร็อก และบัลลาด ที่มีความเร่าร้อนแบบช้า ๆ โดยมีการเรียบเรียงเสียงเปียโนที่ไพเราะ กลองสับ และไวโอลินเศร้าโศก

เนื้อเพลงกล่าวถึงความโรแมนติกอันปลอบโยนที่หายไปจากความทรงจำ ในมุมมองของผู้หญิงชื่อเบ็ตตี ซึ่งเป็นหนึ่งในตัวละครสมมติขึ้นในอัลบั้ม โฟล์กลอร์ มิวสิกวิดีโอประกอบเพลงที่เขียน กำกับ และออกแบบโดยเทย์เลอร์ สวิฟต์ ได้รับการเผยแพร่พร้อมกับการเปิดตัวอัลบั้ม วิดีโอได้รับการอธิบายว่าเป็นไปตามสุนทรียภาพแบบคอตเทจคอร์ หรือสุนทรียศาสตร์สไตล์ชนบทในฝัน โดยมีสวิฟต์อยู่ในฉากที่แตกต่างกัน 3 แบบ ได้แก่ กระท่อมในป่าที่แสนอบอุ่น ป่าที่ปกคลุมด้วยมอสส์ และทะเลพายุที่มืดมิด ซึ่งแสดงถึงแนวคิดของช่วงต่าง ๆ ของความสัมพันธ์ "คาร์ดิแกน" ได้รับการยกย่องจากนักวิจารณ์เพลงในเรื่องการแต่งเพลงที่ไพเราะและเสียงที่ผ่อนคลาย และการแสดงแสดงในงานประกาศรางวัลแกรมมีประจำปี ครั้งที่ 63 ได้แสดงเพลงเวอร์ชันอะคูสติกชื่อ "คาบินอินแคนเดิลไลต์" และเพลงได้เสนอชื่อเข้าชิงรางวัลแกรมมี สาขาเพลงแห่งปี และสาขาขับร้องเพลงป็อปเดี่ยวยอดเยี่ยม

ในเชิงพาณิชย์ "คาร์ดิแกน" เปิดตัวบนชาร์ตเพลงสปอติฟายทั่วโลก ด้วยจำนวนการสตรีมมากกว่า 7.742 ล้านครั้ง ซึ่งเป็นการเปิดตัวที่มากที่สุดสำหรับเพลงบนแพลตฟอร์มในปี ค.ศ. 2020 โดยเพลงเปิดตัวที่อันดับหนึ่งของบิลบอร์ดฮอต 100 เช่นกัน สวิฟต์ทำคะแนนซิงเกิลอันดับหนึ่งในสหรัฐฯ อันดับที่หกในอาชีพของเธอ นอกจาก โฟล์กลอร์ จะเปิดตัวบนชาร์ต บิลบอร์ด 200 ในสัปดาห์เดียวกันแล้ว เธอยังเป็นศิลปินคนแรกที่เปิดตัวพร้อมกันบนชาร์ต ฮอต 100 และบิลบอร์ด 200 นอกจากนี้ "คาร์ดิแกน" ยังครองอันดับหนึ่งในฮอตอัลเทอร์เนทีฟซองก์, ฮอตร็อกแอนด์อัลเทอร์เนทีฟซองก์, สตรีมมิงซองก์ และการขายเพลงดิจิทัล อันดับยอดขายเพลงดิจิทัล ทำให้สวิฟต์เป็นบุคคลครั้งแรกในประวัติศาสตร์ที่ครองอันดับสูงสุดในชาร์ตถึง 20 รายการในช่วงหลัง และเพลงขึ้นสู่อันดับหนึ่งในออสเตรเลีย ติดสิบอันดับแรกในแคนาดา ไอร์แลนด์ มาเลเซีย นิวซีแลนด์ สิงคโปร์ และสหราชอาณาจักร และติดอันดับ 20 ในเดนมาร์ก เอสโตเนีย ลิทัวเนีย และสกอตแลนด์

 การพัฒนาและองค์ประกอบ 
"คาร์ดิแกน" ประพันธ์โดยเทย์เลอร์ สวิฟต์ และแอรอน เดสเนอร์ และอำนวยการสร้างโดยเดสเนอร์ เพลงนี้เป็นเพลงที่โหยหา เร่าร้อนช้า ๆ ของแนวเพลงโฟล์ก ซอฟต์ร็อก และอินดีร็อก เป็นเพลงที่ขับเคลื่อนด้วยการเรียบเรียงเสียงประสานของเปียโนที่นุ่มนวลและตัวอย่างเสียงกลองคลอบรรยากาศ เขียนด้วยคีย์ E♭ major และมีจังหวะเร็วปานกลางที่ 130 ครั้งต่อนาที ช่วงเสียงของสวิฟต์ในเพลงมีตั้งแต่ E♭3 ถึง A♭4 เนื้อเพลงแสดงถึงความมั่นใจ แต่ก็ "ขมขื่นเล็กน้อย" ด้วยสวิฟต์บอกแฟน ๆ ของเธอว่า "คาร์ดิแกน" เป็นเรื่องเกี่ยวกับ "ความโรแมนติกที่หายไป และเหตุใดความรักของหนุ่มสาวจึงมักติดตรึงอยู่ในความทรงจำของเราอย่างถาวร" เป็นหนึ่งในสามแทร็กในอัลบั้มที่บรรยายถึงรักสามเส้าจากสามมุมมองที่แตกต่างกันในแต่ละช่วงเวลาของชีวิตพวกเขา อีกสองเพลงคือ "ออกัสต์" และ "เบ็ตตี"

ในเพลงนี้ สวิฟต์ร้องเพลงจากมุมมองของตัวละครชื่อเบ็ตตี ผู้ที่ระลึกถึงการแยกทางและการมองโลกในแง่ดีอย่างยาวนานของความสัมพันธ์กับคนที่ชื่อเจมส์ ขณะที่การประชาสัมพันธ์ซิงเกิลเวอร์ชันลิมิเต็ดอิดิชัน สวิฟต์บอกแฟน ๆ ว่าเธอส่งบันทึกเสียงต้นฉบับที่แต่งเพลงให้แอรอน เดสส์เนอร์ในวันที่ 27 เมษายน ค.ศ. 2020 หลังจากได้ยินเสียงบรรเลงที่เขาสร้าง เดสส์เนอร์กล่าวว่า "คาร์ดิแกน" เป็นเพลงแรกที่เขียนขึ้นจากความร่วมมือของพวกเขา และเป็นเพลงแรกที่เขียนขึ้นจากอัลบั้มทั้งหมด เดสเนอร์กล่าวว่า สวิฟต์ประพันธ์เนื้อเพลงในการบรรเลงของเขาใช้เวลาประมาณห้าชั่วโมง  รอยซิน โอคอนเนอร์จากดิอินดีเพ็นเดนต์เปรียบเทียบเพลงนี้กับ "คอลอิตวอตยูวอนต์" จากสตูดิโออัลบั้มชุดที่ 6 ของเธอในชื่อ เรพิวเทชัน (2017) ในขณะที่ บ็อบบี โอลิเวียร์จากสพิน เปรียบเทียบกับ "ไวล์ดิสต์ดรีมส์" จากสตูดิโออัลบั้มชุดที่ 5 ของเธอในชื่อ 1989 (2014)

 รางวัลและการเสนอชื่อ 
"คาร์ดิแกน" ได้รับสามรางวัลและได้รับการเสนอชื่อเข้าชิง 14 ครั้ง เพลงนี้ได้รับรางวัล สาขามิวสิกวิดีโอเพลงโปรด ในงานอเมริกันมิวสิกอะวอดส์ประจำปี ค.ศ. 2020 และเข้าชิงรางวัลสาขาเพลงแห่งปี และสาขาขับร้องเพลงป็อปเดี่ยวยอดเยี่ยม ในงานประกาศผลรางวัลแกรมมี ครั้งที่ 63 นับเป็นเพลงที่ 5 ของเทย์เลอร์ สวิฟต์ที่ได้รับการเสนอชื่อเข้าชิงสาขาเพลงแห่งปี และเพลงที่ 4 ในสาขาสาขาการแสดงเดี่ยวเพลงป็อปยอดเยี่ยม

+ รางวัลและการเสนอชื่อสำหรับ "คาร์ดิแกน" รางวัล ปี สาขา ผล อ้างอิง เอ็มทีวีวิดีโอมิวสิกอะวอดส์ 2020 เพลงแห่งฤดูร้อน  ยูเคมิวสิกวิดีโออะวอดส์ 2020 เอฟเฟ็กต์ภาพที่ดีที่สุดในวิดีโอ   อเมริกันมิวสิกอะวอดส์ 2020 มิวสิกวิดีโอเพลงโปรด   เอ็มวีพีเออะวอดส์ 2020 เอฟเฟ็กต์ภาพที่ดีที่สุดในวิดีโอ   นิโคโลเดียนคิดส์ชอยส์อะวอดส์ 2021 เพลงที่โปรดปราน   รางวัลแกรมมี 2021 เพลงแห่งปี   ขับร้องเพลงป็อปเดี่ยวยอดเยี่ยม  รางวัลสมาคมผู้กำกับศิลป์ 2021 รูปแบบสั้น: เว็บซีรีส์ มิวสิกวิดีโอ หรือทางการค้า   ไอฮาร์ตเรดิโอมิวสิกอะวอดส์ 2021 เนื้อเพลงที่ดีที่สุด  อาร์ทีเอ็ชเค อินเตอร์เนชันเนลป็อปโพลอะวอดส์2021 10 อันดับเพลงทองสากล  เพลงซุปเปอร์โกลด์เอไอซีพีอะวอดส์ 2021 บทบรรณาธิการ: มิวสิกวิดีโอ  ไมซ์มิวสิกอะวอดส์ 2021 วิดีโอนานาชาติแห่งปี   แนชวิลล์ซองก์ไรต์เตอร์สแอสโซเชียลชันอินเตอร์เนชันเนล 2021 สิบเพลงที่ฉันอยากจะเขียน  องค์กรเผยแพร่ดนตรี2022 เพลงประกอบยอดเยี่ยมแห่งปี  

 รายการเพลง 
 ดิจิทัลดาวน์โหลดและสตรีมมิง
 "คาร์ดิแกน" – 4:00
 ซีดี, 7" ไวนิล, 12" ไวนิลและแผ่นภาพ
 "คาร์ดิแกน" – 4:00
 "บันทึกเสียงการแต่งเพลง" – 4:33
 ซีดี, ดิจิทัลดาวน์โหลด, สตรีมมิง, 7" ไวนิล และ 12" ไวนิล (คาบินอินแคนเดิลไลต์เวอร์ชัน)
 "คาร์ดิแกน" (คาบินอินแคนเดิลไลต์เวอร์ชัน) – 3:48
 "คาร์ดิแกน" – 4:00

 ชาร์ต 

 ชาร์ตประจำสัปดาห์ 
+ การแสดงชาร์ตของเพลง "คาร์ดิแกน" ชาร์ต (2020) ตำแหน่งสูงสุด Australia Country Hot 50 (TMN) 1 Croatia Airplay (HRT) 27 Estonia (Eesti Tipp-40) 15 Global 200 (Billboard) 77Greece International (IFPI)26 Iceland (Plötutíðindi) 26 Lithuania (AGATA) 17 Malaysia (RIM) 2Netherlands (Dutch Tipparade 40) 1 Singapore (RIAS) 2 Spain (PROMUSICAE) 66 US Rolling Stone Top 100 1

 ชาร์ตประจำปี 
+ การแสดงชาร์ตสิ้นปี ค.ศ. 2020 ของเพลง "คาร์ดิแกน" ชาร์ต (2020) ตำแหน่ง US Adult Contemporary (Billboard) 31 US Adult Top 40 (Billboard) 24 US Hot Rock & Alternative Songs (Billboard) 6
+ 2021 year-end chart performance for "Cardigan" Chart (2021) Position US Hot Rock & Alternative Songs (Billboard) 53

 การรับรอง 

 ประวัติการจำหน่าย 
+ วันที่เผยแพร่และรูปแบบของเพลง "คาร์ดิแกน" ภูมิภาค วันที่ รูปแบบ เวอร์ชัน ค่าย อ้างอิง หลากหลาย 27 กรกฎาคม 2020  ต้นฉบับ รีพับลิก  อิตาลี ออกอากาศทางวิทยุ ยูนิเวอร์แซล  สหรัฐ ดนตรีร่วมสมัยสำหรับผู้ใหญ่ รีพับลิก  28 กรกฎาคม 2020 วิทยุฮิตร่วมสมัย  หลากหลาย 30 กรกฎาคม 2020  คาบินอินแคนเดิลไลต์